พี่สาวโชว์จดหมายเรียก น้องเมย นักเรียนเตรียมทหารดับปริศนา ไปเกณฑ์ทหาร
พี่สาวเผยภาพ จดหมายเรียกตัว น้องเมย ภคพงศ์ ตัญกาญจน์ นักเรียนเตรียมทหารดับปริศนา ให้ไปเกณฑ์ทหาร พร้อมชี้หากไม่มาแสดงตน จะมีโทษทั้งจำทั้งปรับผู้สื่อข่าวรายงานว่า พี่สาวของ น้องเมยหรือ นายภคพงศ์ ตัญกาญจน์ นักเรียนเตรียมทหารเสียชีวิตปริศนาเมื่อปี 2560 ได้โพสต์ภาพเอกสารจากทางสัสดีอำเภอเมืองชลบุรี ผ่านเฟซบุ๊กส่วนตัว เรื่องทหารกองเกินไม่มาแสดงตน เพื่อขอรับหมายเรียกเข้ารับราชการทหาร ประจำปี 2563โดยสรุปข้อความได้ดังนี้เรียน นายภคพงศ์ ตัญกาญจน์ ด้วยในคราวตรวจเลือกทหารกองเกินเข้ารับราชการทหารกองประจำการ ประจำปี 2563 ของอำเภอเมืองชลบุรี จังหวัดชลบุรี ปรากฏว่าท่านเป็นบุคคลหนึ่งที่ไม่ไปแสดงตน เพื่อรับหมายเรียกเข้ารับราชการทหารจึงให้ท่านไปแสดงตนต่อเจ้าหน้าที่สัสดีอำเภอเมืองชลบุรี ณ ที่ทำการสัสดีอำเภอเมืองชลบุรี ด่วนที่สุดภายในวันที่ 31 สิงหาคม 2563 เพื่อชี้แจงให้ทราบเหตุผลที่ท่านไม่ปฏิบัติตามที่กฎหมายกำหนดไว้และเมื่อพ้นระยะเวลาที่กำหนดดังกล่าวแล้ว ท่านจะถูกดำเนินคดีอาญาตามความผิดฐานหลีกเลี่ยงขัดขืนไม่มาแสดงตน เพื่อรับหมายเรียกเข้ารับราชการทหารตามมาตรา 44 มีโทษจำคุกไม่เกิน 3 เดือน ปรับไม่เกิน 300 หรือทั้งจำทั้งปรับ.(ดูภาพต้นฉบับ - คลิกที่นี่)
พี่สาวเผยภาพ จดหมายเรียกตัว น้องเมย ภคพงศ์ ตัญกาญจน์ นักเรียนเตรียมทหารดับปริศนา ให้ไปเกณฑ์ทหาร พร้อมชี้หากไม่มาแสดงตน จะมีโทษทั้งจำทั้งปรับ
น้องเมย,ภคพงศ์ ตัญกาญจน์,เกณฑ์ทหาร,เกณฑ์ทหาร 63,หมายเรียก,นักเรียนเตรียมทหาร,ข่าวโซเชียล